અમેરિકન સ્પેસ એજન્સી નાસાએ ગત 10 દિવસોની ફોટો જોઇએ, તો ભારતના મોટાભાગના વિસ્તારોમાં આગ દેખાઇ રહી છે. આ સ્થિતિ ઉત્તર પ્રદેશ, મધ્ય પ્રદેશ, મહારાષ્ટ્ર્ અને છત્તીસગઢ સહિત દક્ષિણના અનેક રાજ્યોમાં દેખાઇ રહી છે. જેના કારણે ધોમધખતી ગરમીની આ ઋતુમાં વાતાવરણ વધુ ગરમ થઇ રહ્યુ છે અને બ્લેક કાર્બન પોલ્યુશન પણ ફેલાઇ રહ્યુ છે.ભારતના અનેક વિસ્તારોમાં દેખાઇ રહેલી આગના નિશાન જંગલોમાં આગની કારણે પણ હોઇ શકે, પરંતુ નાસાના ગૉડડાર્ડ સ્પેસ ફ્લાઇટ સેન્ટર સ્થિત રિસર્ચ સાઈન્ટીસ્ટે જણાવ્યું ”મધ્ય ભારતમાં આગના આવા નિશાન દેખાવાનું કારણ જંગલની આગ નથી, પરંતુ ખેતરમાં પાકના અવશેષો બાળ્યા હોવાનું માનવામાં આવે છે.”